《次钱穆父新凉可喜》
宋代·孔文仲

商飙结新寒，草木起余怨。
翩翩前庭叶，追逐已千万。
斜阳背西壁，迤逦落藤蔓。
安得金满堂，聊换酒家券。
追随只鸿鹄，摆脱旧笼圈。
胡为汗流赭，日与绳争饮。
常恐计不就，更以诗屡动，
江湖秋水高，百尺风帆健。
何当开竹溪，玉腕互醉献。
左手持蟹螯，平昔固有愿。

作者简介：（1033—1088）宋临江新淦人，字经父。孔延之子。性狷直，寡言笑。少刻苦问学，号博洽。仁宗嘉祐六年进士。调余杭尉，恬介自守，不事请谒。神宗熙宁初，范镇以制举荐，对策力论王安石理财训兵之法为非，罢归故官。通判保德军，陈征西夏三不便。哲宗元祐初，擢左谏议大夫，又论青苗免役诸法之害。改中书舍人。三年同知贡举，寻以劳卒。与弟孔武仲、孔平仲以文声起江西，时号三孔。有文集及《清江三孔集》。